Sitt siti ta' Heritage Malta miftuħa mingħajr ħlas matul Ġunju
L-ewwel pass lejn in-normalità f'dan il-qasam Hekk kif il-miżuri tas-saħħa pubblika relatati mal-imxija tal-COVID-19 qegħdin jiġu rilaxxati, Heritage Malta qed tħabbar il-ftuħ tal-ewwel sitt siti u mużewijiet tagħha. F'konferenza tal-aħbarjijiet, Noel Zammit u Anthony Scicluna, il-Kap Eżekuttiv u ċ-Chairperson ta' Heritage Malta rispettivament, ħabbru li minn din il-ġimgħa ser jinfetħu l-Forti Sant'Iermu, il-Forti Sant'Anġlu, it-Tempji tal-Imnajdra u Ħaġar Qim, ta' Ħal Tarxien u l-Ġgantija, kif ukoll il-Mużew Nazzjonali tal-Arkeoloġija. Dawn is-siti ser jinfetħu għall-pubbliku s-Sibtijiet u l-Ħdud kollha ta' Ġunju, bejn l-10a.m. u l-5p.m.mingħajr ħlas. Il-Kap Eżekuttiv qal li l-viżitaturi huma fiċ-ċentru tas-servizz li toffri Heritage Malta. Is-Sur Zammit qal li s-sitt siti li ser jinfetħu ser ikunu qed isegwu l-linji gwida maħruġa mill-awtoritajiet tas-saħħa biex ikunu siguri għal min irid igawdi l-patrimonju Malti. Huwa qal li fil-postijiet li ser ikunu miftuħa għall-pubbliku sar xog ħol ta' diżinfettar, waqt li kull viżitatur ser titteħidlu t-temperatura qabel jidħol fis-sit. Huwa ħeġġeġ lill-Maltin biex igawdu l-patrimonju Malti bl-użu tal-Passaport ta' Heritage Malta. "Matul l-imxija tal-COVID-19, bħala Aġenzija addattajna l-operat tagħna biex nassiguraw li l-poplu Malti u Għawdxi jibqa' kemm jista jkun qrib tal-wirt storiku tiegħu," spjega Anthony Scicluna, iċ ta' Heritage Malta. "Waqt li dak li ħadem tajjeb ser inżommuh, issa ser inkunu nistgħu nerġgħu noffru esperjenza iktar ħolistika wkoll." Huwa mistenni illi ladarba din il-fażi inizzjali ta' ftuħ tikseb riżultati pożittivi, Heritage Malta ssegwi billi tkompli tiftaħ iktar siti u mużewijiet għat-tgawdija tal-pubbliku. Għal aktar tagħrif, żuru s-sit